Mihaila Tāla iela
Mihaila Tāla iela ir Rīgas iela Ziemeļu rajona Skanstes apkaimē. Tā sākas pie Hanzas ielas krustojuma un plānots, ka beigsies krustojumā ar Sporta ielu. Ielas posms aiz Oskara Stroka ielas vēl nav uzbūvēts. Šahista Mihaila Tāla vārdā nosauktā iela izveidota pēc dzelzceļa kravas stacijas Rīga Preču I likvidēšanas līdz Sporta ielas pagarinājumam pēc stacijas ceļu un ēku nojaukšanas 2009. gadā.